Diari Oficial de la Generalitat Valenciana


Sumari del DOGV 6220, del 05-03-2010 (2010/1202)

Notificació de la sentència número 470/2009 dictada en el judici verbal de desnonament per falta de pagament número 1743/2009.
------------------------------------------------------------------------------------------------------------------------------

### Dades del document

Número de DOGV
:   6220

Data del DOGV
:   05-03-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/1202


Data del document
:   25-01-2010

Organisme emissor
:   Jutjat de Primera Instància Número 3 de València

Tipus de document
:   Edicte

Notificació de la sentència número 470/2009 dictada en el judici verbal de desnonament per falta de pagament número 1743/2009. [2010/1202]  
Assumpte civil 001743/2009  
Jerónimo Toledano Iturbe, secretari del Jutjat de Primera Instància número 3 de València, faig saber:  
Que en aquest Jutjat se segueix el procediment de judici verbal (desnonament per falta de pagament ) 001743/2009, a instàncies de José Antonio Torres Orrios contra Izaque Finiz Ferreira.   
En el judici a què es fa referència amb data 21 de desembre de 2009, el magistrat jutge, Salvador U. Martínez Carrión, ha dictat la resolució que té l'encapçalament i el contingut dispositiu del tenor literal següent:   
«Sentència número 000470/2009   
València, 21 de desembre de 2009   
Salvador U. Martínez Carrión, magistrat-jutge titular del Jutjat de Primera Instància número 3 de València i el partit, he vist les actuacions de judici verbal, que se segueixen en aquest jutjat amb el número 1743/2009, a instàncies de José Antonio Torres Orrios, representat per la procuradora dels tribunals Ana Mª Ballesteros Navarro i assistit pel lletrat Juan Carrasco Zapata, contra Izaque Finiz Ferreira, declarat en rebel·lia, sobre desnonament per falta de pagament i reclamació de rendes.   
Dispositiva  
Que estime aquesta demanda formulada per José Antonio Torres Orrios, representat per la procuradora dels tribunals Ana Mª Ballesteros Navarro, contra Izaque Finiz Ferreira, declarat en rebel·lia, sobre desnonament per falta de pagament i reclamació de rendes, i dispose el que segueix:   
1r. Declare resolts el contracte d'arrendament per a ús diferent del d'habitatge que a ambdues parts vinculen, sobre l'immoble siti a València, carrer d'Ausiàs March, número 42, pis 9é, porta 34, que uneix la part actora com a arrendador i la part demandada com a arrendatari; i condemne aquesta última al desnonament de la finca esmentada, que haurà de deixar lliure, vàcua i expedita i a disposició del demandant dins el termini legal, sota l'advertència de llançament si no ho fa.  
2n. Condemne la part demandada esmentada a pagar a l'actora la quantitat de 10.500 euros, més la quantitat de 2.134,66 euros, amb un total de 12.634,66 euros, així com l'interés legal d'aquesta quantitat, des de la data de la interpel·lació judicial fins la d'aquesta resolució i l'interés legal incrementat en dos punts des de la data d'aquesta resolució fins a fer-ne el pagament complet.  
3r. Faig imposició expressa de les costes causades a la part demandada.   
Manera d'impugnació: mitjançant un recurs d'apel·lació davant l'Audiència Provincial (article 455 LEC). El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat d'interposar-hi un recurs, i amb la indicació dels pronunciaments que s'impugnen (article 457.2 LEC).   
L'escrit de preparació del recurs no s'admetrà si no manifesta, acreditant-ho per escrit, que ha pagat les rendes vençudes i les que d'acord amb el contracte haja de pagar de bestreta (article 449.1, LEC).   
S'indica també que per recórrer caldrà la constitució d'un dipòsit per import de 50 euros, en l'entitat de crèdit Banesto i en el compte de dipòsits i consignacions obert a nom d'aquest Jutjat, i acreditar-ne la constitució, amb l'advertència que no s'admetrà a tràmit cap recurs el dipòsit del qual no s'haja constituït (disposició addicional quinzena de la LOPJ, afegida per la LO 1/2009, de 3 de novembre: BOE 4 de novembre de 2009).   
Aquesta és la meua sentència, que pronuncie, mane i firme».   
La sentència anterior va ser donada, llegida i publicada pel magistrat-jutge que la va dictar, mentre celebrava audiència pública en el mateix dia de la data. Jo, el secretari judicial, en done fe.  
València, 21 de desembre de 2009   
I perquè valga de notificació de forma deguda, amb l'advertiment dels recursos indicats en la resolució esmentada a la part demandada, que està en parador ignorat, Izaque Finiz Ferreira, de conformitat amb el que disposa l'article 164 de la Llei d'Enjudiciament Civil, expedisc aquest edicte.  
València, 25 de gener de 2010.- El secretari judicial: Jerónimo Toledano Iturbe.